**Lukemaan oppiminen kirjoittamisen avulla**

**Tragetonin menetelmää tutkiva hanke 2008 – 2010-2011**

Marjatta Takala, p. 191 44226

**HANKKEEN LÄHTÖKOHDAT**

Lukemaan oppiminen kirjoittamisen avulla -hankkeessa etsitään uusia lasten ja erityisoppilaiden varhaisen lukutaidon kehittymistä edistäviä menetelmiä hyödyntämällä tieto- ja viestintätekniikkaa. Hankkeessa kokeillaan norjalaisen Arne Tragetonin kehittämän menetelmän soveltuvuutta suomenkielisten lasten lukemaan ja kirjoittamaan opettamiseen.

**HANKKEEN TAVOITTEET**

Hankkeen tavoitteena on luoda suomen kieleen sovellettu Tragetonin lukemaan ja kirjoittamaan opettamiseen sovellettu opettamismenetelmä, joka on nivelletty esi- ja alkuopetuksen sekä äidinkielen opetuksen opetussuunnitelmaan.

Hankkeessa havainnoidaan oppilaiden oppimisprosessia ja dokumentoidaan sitä sekä oppimistuotoksia. Hankkeen aikana kuvataan opetusmenetelmän käyttöä opetuksessa ja kerätään palautetta kokeiluun osallistuvien opettajien huomioista ja kokemuksista.

**HANKKEEN TULOKSET**

|  |  |  |
| --- | --- | --- |
| **Opiskelija/****työn taso** | **Työn nimi** | **Päätulos** |
| Annala Suvi,gradu | *Tragetonin Kirjoittamalla lukemaan -menetelmä erityisluokan äidinkielen opetuksen välineenä* | Kolmen 2-luokkalaisen erityisoppilaan ja heidän opettajiensa näkemykset menetelmästä olivat positiivisia. Menetelmän avulla on helppo eriyttää opetusta, levottomat keskittyvät paremmin ja motivaatio kirjoittaa lisääntyy.  |
| Mäkinen Anne,gradu | *Kirjoittamalla lukemaan -menetelmä: oppilaiden ja opettajan välinen verbaalinen vuorovaikutus* | Mukana oli yhteensä 12 esi- ja ykkösluokan oppilasta. Oppilaiden keskustelutyylit ja auttamisen tavat vaihtelivat. Kumulatiivinen keskustelu oli yleisin. Opettajilla suora tai johdatteleva kysymys oli yleisin tapa auttaa, oppilailla suora neuvo. |
| Koskela Pauliina,gradu | *”Äiti! Tiedätsä, että tietokoneella voi kirjoittaa!” Lukemaan oppiminen kirjoittamalla.* | Kakkosluokan oppilaiden suoriutuminen sanelussa ja tarinan kirjoittamisessa ei eronnut Tragetonia käyttävän ja KÄTS-menetelmää käyttävän ryhmän välillä. Opetustapa oli enemmän oppikirjajohtoinen, jos Tragetonin menetelmää ei käytetty. |
| Verho Tessa,gradu | *”Näppäintä painamalla tulee juuri oikean näköinen kirjain!” Vertailututkimus Trageton-työtavan ja perinteisen lukemaan opettamisen välillä.* | Mukana oli kaksi ensimmäisen luokan ryhmää, toinen ryhmä käytti Tragetonia ja toinen ei. Testit tehtiin syksyllä ja keväällä. Luokkien tulosten välille ei löytynyt Tragetonista johtuvia eroja. |
| Pouttu Maija,gradu | *Innostavasti lukemaan Tragetonin menetelmän avulla* | Neljä 1-3 luokan opettajaa haastateltiin. Kaikki olivat tyytyväisiä menetelmään. Se motivoi ja innosti oppilaita, mutta lisäsi hieman opettajan työtä. |
| Luukkonen Anni,gradu | *Trageton-menetelmä lukemaan ja kirjoittamaan oppimisen välineenä. Tuottava kirjoittaminen ja sukupuolen väliset erot.* | Neljäsluokkalaisten kirjoittamisen vertailua, osa käyttänyt (N= 26) Tragetonia, osa ei (N= 23). Ei eroja tyttöjen ja poikien tai erityisopetusta saavien kohdalla Tragetonin menetelmän vuoksi. Tytöt parhaita, menetelmästä riippumatta.  |
| Halme Anne,gradu | *Lukemaan oppiminen kirjoittamalla -menetelmä lukivaikeuksista kärsivien lasten opetuksessa* | Haastetltiin 4 esi-ja alkuopettajaa |